b'\n_START_ARTICLE_\nBrasilianita\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s un fosfat anhidre de sodi i alumini, amb anions addicionals d\'hidroxil de f\xc3\xb3rmula qu\xc3\xadmica NaAl\xe2\x82\x83(PO\xe2\x82\x84)\xe2\x82\x82(OH)\xe2\x82\x84. Cristal\xc2\xb7litza en el sistema monocl\xc3\xadnic. Els cristalls de brasilianita s\xc3\xb3n allargats i prism\xc3\xa0tics, \xc3\xa9s trencad\xc3\xads i t\xc3\xa9 una fractura concoidal. T\xc3\xa9 una duresa a l\'escala de Mohs de 5,5 i un pes espec\xc3\xadfic de 2,98. T\xc3\xa9 una lluentor v\xc3\xadtria i la seva ratlla \xc3\xa9s blanca. Comen\xc3\xa7a a perdre el seu color quan s\'escalfa a 200\xc2\xb0C i es torna incolor quan s\'arriba a 300\xc2\xb0C._NEWLINE_Segons la classificaci\xc3\xb3 de Nickel-Strunz, la brasilianita pertany a "08.BK: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 2:1, 2,5:1" juntament amb els seg\xc3\xbcents minerals: medenbachita, neust\xc3\xa4dtelita, cobaltneust\xc3\xa4dtelita, curetonita, heyita, jamesita i lulzacita._NEWLINE_Els exemplars m\xc3\xa9s purs poden ser tallats i utilitzats en joieria com gemmes de gran bellesa.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en roques pegmatites de tipus granit amb minerals fosfats, on es forma per alteraci\xc3\xb3 hidrotermal. Tamb\xc3\xa9 en jaciments sedimentaris metamorfitzats. Sol trobar-se associada a altres minerals com: moscovita, albita, fluorapatita, turmalina, whitlockita, quars, ambligonita, lazulita, augelita, bertossa\xc3\xadta, siderita o montebrasita.'